شه‌فه‌ق نيوز/ وه‌زاره‌ت خوه‌نين باڵاو توێژينه‌وه‌ى زانستى ئاشكراى ئه‌وه‌ كرد سوو يه‌كشه‌ممه‌ ده‌وام فه‌رميه‌ له‌گشت زانكۆ و په‌يمانگايه‌يل حكومى و ناحكومى(شه‌وكيان و ئيواران)و له‌ سه‌رجه‌م پاريزگايه‌يل و هويچ پشوويگ يا دوياكه‌فتنيگ له‌ ده‌وام نيه‌ ته‌نيا هه‌ردوگ پاريزگاى (نه‌جه‌ف و كه‌ربه‌لا) له‌لێ بترازيه‌ێد وه‌گووره‌ى بڕيار ئه‌نجومه‌نه‌يل ئه‌و پاريزگايه‌يله, ئه‌ويش له‌وه‌ر زياره‌ت چله‌ى ئيمام حسێن سڵام خودا له‌لێ‌.
له‌ى باوه‌ته‌و، نوسينگه‌ى ره‌سانن وه‌زاره‌ته‌گه‌ له‌ به‌ياننامه‌گه‌ وت: بايه‌سه‌ له‌بان گشت خوه‌ندكاره‌يل په‌يوه‌نى وه‌ ده‌وام فه‌رمى بكه‌ن و لێپرسينه‌وه‌ وه‌ل ئه‌و خوه‌ندكاره‌يله‌ ئه‌كريه‌ێد ك دويا ئه‌كه‌فن له‌ ده‌وام وه‌گووره‌ى ياساو رێ وشوونه‌يل جيوه‌جيكرياێ وه‌زاره‌ته‌گه‌.
جى باسه‌، به‌ياننامه‌گه‌ هه‌ميش وت: سوو وه‌رده‌وامى ئه‌دريه‌ێده‌ تۆماركردن ناو خوه‌ندكاره‌يل تازه‌ ك وه‌رگيريانه‌ له‌ گشت زانكۆيه‌يل حكومى له‌وه‌ر خاتر دابه‌شكردنيان له‌بان به‌شه‌يل و ده‌سوه‌پيكردن سيستم ده‌وام ئه‌را خوه‌ندكاره‌يل قۆناغ يه‌كه‌م وه‌رجه‌ واده‌ى 1/ 11/ 2019.
